Na temelju Zakona o proračunu („Narodne novine” br. 87/08 i 136/12 i 15/15) i Zakona o financiranju jedinica lokalne i područne (regionalne) samouprave ( „Narodne novine“ br. 127/17, 138/20) Grad Pula-Pola, Upravni odjel za društvene djelatnosti i mlade objavljuje dana 25.08.2021. godine

**Javni poziv**

**za financiranje programa i projekata,**

 **javnih potreba Grada Pule - Pola u djelatnostima socijalne skrbi , zdravstva i javnog zdravstva u 2022. godini**

Javne potrebe u djelatnostima socijalne skrbi , zdravstva i javnog zdravstva za koje su osigurana sredstva iz Proračuna Grada Pule - Pola za 2022. godinu jesu programi i projekti od interesa za Grad Pulu - Pola koji su usmjereni na podizanje standarda kvalitete življenja građana, a odnose se na područje socijalne, zdravstvene i javnozdravstvene djelatnosti.

**I**Opća Mjerila za ostvarivanje financijske potpore za programe ili projekte ustanova- proračunskih korisnika drugih proračuna, *te ostalih pravnih i fizičkih osoba* ***izuzetih*** *od primjene Pravilnika o financiranju programa i projekata od interesa za opće dobro koje provode udruge na području Grada Pule-Pola*, u djelatnostima socijalne skrbi i zdravstva su*:*

* **Ustanove - proračunski korisnici** drugih proračuna registrirane za provođenje ponuđenog programa ili projekta, s djelovanjem na području Grada Pule - Pola, a programom moraju biti obuhvaćene osobe s prebivalištem u gradu Pula - Pola ;
* Druge pravne osobe ili fizičke osobe registrirane za provođenje ponuđenog programa ili projekta, s djelovanjem na području Grada Pule - Pola, a programom moraju biti obuhvaćene osobe s prebivalištem u gradu Pula - Pola;
* U programu mora biti naveden cilj i sadržaj programa, vrijeme i mjesto provođenja, opis aktivnosti, očekivani rezultati po realizaciji programa/projekta, broj osoba koji profesionalno vode program/projekt i po kojoj osnovi (ugovor o radu, ugovor o djelu i sl.), udio volonterskog rada u izvođenju ponuđenog programa/projekta;
* Prijavitelj programa/projekta mora jasno definirati je li program ili projekt besplatan za korisnike, ili se po određenoj, jasno definiranoj osnovi, naplaćuje od korisnika, i o kojoj je osnovi naplate riječ;
* Program/projekt mora biti koncipiran na način da je moguće provoditi kontrolu i nadzor nad provođenjem aktivnosti i nad potrošnjom odobrenih sredstava;

**II** Prijava mora biti sastavljena u skladu sa Zakonom o proračunu i posebnim zakonima kojima je uređena pojedina djelatnost, i to na način da sadrži:

1. analizu poslovanja i izvršenja programa rada za prvih šest mjeseci 2021. godine uz procjenu izvršenja do kraja godine, s posebnim izvješćem po svim prihodima.
2. program rada za 2022. godinu, koji se sastoji od:
* razrađenog programa ili projekta sukladno odredbama alineje od 1. do 3. Općih mjerila za ostvarivanje financijske potpore.
* financijskog plana s troškovnikom po pojedinom programu ili projektu i planiranim izvorima prihoda
* presliku BON-a 2 za trgovačka društva (ne stariji od 30 dana),
* dokaz o registraciji ne stariji od šest mjeseci (preslika)
* dokaz o suradnji s pravnom osobom u kojoj bi se provodio program ili projekt, ukoliko je to ponuđenim programom ili projektom predviđeno (Ugovor ili sporazum o suradnji u presliku, ili potvrda pravne osobe u kojoj bi se program provodio).
1. predviđanja razvoja programa ili projekta za 2023. i 2024. godinu u skladu s prethodnim točkama.
2. prijavu osnovnih podataka o pravnoj i fizičkoj osobi, podnositelju programa odnosno projekta.
3. dokaz da je prijavljeni program/ projekt prethodno prihvaćen od strane ovlaštenog tijela prijavitelja

**III** U proračunu Grada Pule - Pola za 2022. godinu osigurat će se financijska potpora za programe/projekte, sukladno djelokrugu rada Upravnog odjela za društvene djelatnosti i mlade pri čemu će se financirati programi/ projekti čiji će financijski planovi sadržavati direktne troškove provedbe programa/ projekata, a posebno će se vrednovati programi/projekti koji su usklađeni i vezani za prioritetna područja definirana strateškim dokumentima Grada Pule pod nazivom „Operativni plan za socijalnu podršku i zdravlje Grada Pule – Pola za razdoblje 2020.-2021*.“* kako slijedi:

**Mjere i aktivnosti za programe i projekte s područja socijalne skrbi, zdravstva i javnog zdravstva prema prioritetima**

**Prioritet 1. DJECA I MLADI**

Mjere i aktivnosti usmjerene na djelovanje prema sljedećim skupinama: djeca i mladi, roditelji, stručnjaci.

**MJERA 1. Jačanje socioemocionalnih kompetencija djece i mladih**

*Aktivnost 1.1*. Programi/projekti osnaživanja socioemocionalnih vještina djece i mladih (emocionalno opismenjavanje, prevencija nasilja i tolerancija)

*Aktivnost 1.2*. Usluge savjetovanja za djecu i mlade

**MJERA 2. Osiguravanje sadržaja slobodnog vremena kod djece i mladih**

*Aktivnost 2.1*. Društvene, kreativne, informatičke i slične aktivnosti

*Aktivnost 2.2*. Programi međugeneracijskh aktivnosti

*Aktivnost 2.3*. Aktivnosti koje integriraju i djecu s teškoćama u razvoju (rekreativne, društvene, kreativne, informatičke i slične aktivnosti)

**MJERA 3. Jačanje roditeljskih kompetencija kroz programe za podršku roditeljstvu**

*Aktivnost 3.1.* Programi podrške disfunkcionalnim obiteljima

*Aktivnost 3.2.* Usluge savjetovanja za roditelje , posvojitelje, udomitelje

*Aktivnost 3.3.* Programi podrške roditeljstvu školske djece

**MJERA 4. Poticanje i osnaživanje aktivnosti za očuvanje i unapređenje zdravlja djece i mladih**

*Aktivnost 4.1*.Promocija pravilne prehrane u vrtićima i školama, prevencija pretilosti i podrška djeci s posebnim prehrambenim potrebama

*Aktivnost 4.2*. Prevencija ranog pijenja i drugih sredstava ovisnosti djece i mladih

*Aktivnost 4.3.* Prevencija elektroničkih i sličnih ovisnosti djece i mladih

*Aktivnost 4.4*. Promicanje spolnog i reproduktivnog zdravlja i spolno odgovornog ponašanja

 mladih

*Aktivnost 4.5*. Usluge savjetovanja za očuvanje mentalnog zdravlja djece i mladih

*Aktivnost 4.6.* Zdravstvene i terapijske aktivnosti fizičkog zdravlja djece i mladih

**PRIORITET 2. STARIJE OSOBE I PALIJATIVNA SKRB**

**MJERA 1. Razvoj i unapređenje institucionalne skrbi**

*Aktivnost*  *1.1.* Dodatne mjere zdravstvene zaštite

*Aktivnost 1.2.* Usluga dugotrajnog smještaja

**MJERA 2. Razvoj izvaninstitucionalnih oblika skrbi**

*Aktivnost 2.1.* Usluge pružanja cjelodnevnog boravka

*Aktivnost 2.2.* Usluga pružanja pomoći i njege u kući

*Aktivnost 2.3.* Edukacija njegovatelja i članova obitelji starijih osoba

*Aktivnost 2.4*. Usluge savjetovanja za starije osobe

**MJERA 3. Razvoj programa aktivnog i zdravog starenja**

*Aktivnost 3.1.* Organizacija kvalitetnog provođenja vremena starijih osoba i međugeneracijske aktivnosti – rekreativne, društvene, kreativne, informatičke, edukativne i slične aktivnosti

**MJERA 4. Razvijanje socijalnih usluga u zajednici**

*Aktivnost 4.1.* Usluge savjetovanja bolesnika i obitelji u palijativnoj skrbi

*Aktivnost 4.2.* Osnaživanje volontera u palijativnoj skrbi – edukacija i koordinacija

*Aktivnost 4.3.* Organizacija kvalitetnog provođenja vremena za obitelj/njegovatelje koji skrbe o palijativnim bolesnicima

**PRIORITET 3. OSOBE S INVALIDITETOM I DJECA S TEŠKOĆAMA U RAZVOJU**

**MJERA 1. Povećanje mogućnosti zapošljavanja**

*Aktivnost 1.1*. Poticanje zapošljavanja osoba s invaliditetom

**MJERA 2. Jačanje kapaciteta za rane intervencije**

*Aktivnost 2.1.* Habilitacija za neurorizičnu djecu – fizikalna terapija, procjena i vježbe vida, habilitacija u bazenu

*Aktivnost 2.2*. Edukacija roditelja o habilitaciji djece

**MJERA 3. Jačanje postojećih socijalnih usluga u zajednici**

*Aktivnost 3.1*. Psihosocijalna i zdravstvena podrška osobama s invaliditetom i njihovim obiteljima

*Aktivnost 3.2.* Aktivnosti podizanja kvalitete provođenja vremena u dnevnom i poludnevnom boravku osoba s invaliditetom i djece s teškoćama u razvoju

*Aktivnost 3.3.* Senzibilizacija zajednice za probleme osoba s invaliditetom i /ili djece s teškoćama u razvoju

**MJERA 4. Organizirano provođenje slobodnog vremena za ciljane skupine**

*Aktivnost 4.1.* Socijalizacija i unapređenje kvalitete života kroz rekreaciju, kreativne radionice, susrete i izlete

**PRIORITET 4. OPĆI PROGRAMI ZA GRAĐANE**

**MJERA 1. Provođenje preventivnih programa**

*Aktivnost 1.1.* Promocija zdravog stila života – zdrava prehrana i rekreacija

*Aktivnost 1.2.* Prevencija raka i kroničnih nezaraznih bolesti

**MJERA 2. Podrška i rehabilitacija oboljelih od bolesti ovisnosti**

*Aktivnost 2.1.* Podrška oboljelim ovisnicima o alkoholu i ostalim psihoaktivnim tvarima

**IV** Ustanove-proračunski korisnici drugih proračuna te ostale pravne osobe, obvezni su ponuditi programe/projekte iz područja socijalne skrbi, zdravstva i javnog zdravstva, u pisanom obliku na posebnim obrascima u elektroničkom obliku koji se nalazi na službenoj stranici Grada Pule ***do*** ***25. rujna 2021. godine na adresu:***

***Grad Pula - Pola, Pisarnica , Stara tržnica 1, 52 100 Pula, putem pošte i elektronički na e-mail adresu:*** ***pisarnica@pula.hr******, odaslanu sa službene e-mail adrese prijavitelja (navedene u obrascu prijave).***

Financijska potpora iz proračuna Grada Pule - Pola **ne može** se ostvariti:

* za program ili projekt za koji su u cijelosti odobrena sredstva iz državnog proračuna ili iz drugih izvora;
* za program/projekt prijavitelja čija se djelatnost financira po posebnim propisima;
* za financiranje djelatnosti prijavitelja.

**Rok za podnošenje prijava je 25. rujan 2021. godine.**

Odluka o rasporedu sredstava javnih potreba u djelatnostima socijalne skrbi,

 zdravstva i javnog zdravstva Grada Pule - Pola za 2022. godinu za ustanove, biti će objavljena po donošenju Proračuna za 2022. godinu.

KLAUZULA O PRIHVAĆANJU JAVNE OBJAVE OSOBNIH PODATAKA

Svi kandidati podnošenjem prijave daju svoju suglasnost Gradu Puli - Pola da u njoj navedene osobne podatke prikuplja i obrađuje u svrhu prikupljanja i financiranja programa javnih potreba s područja obrazovanja, predškolskog odgoja, socijalne skrbi i zdravstva i javnog zdravstva , te da ih može koristiti u svrhu uplate odobrenih financijskih sredstava, kontaktiranja i objave na internetskim stranicama i/ili u javnom glasilu Grada Pule. Prava prijavitelja i postupanje u odnosu na njegove osobne podatke objavljena su na

<http://www.pula.hr/hr/rad-gradske-uprave/gdpr>

Prijave koje nisu dostavljene u tiskanom obliku, prijave dostavljene nakon roka, prijave s nepotpunim i netočnim podacima i prilozima i prijave korisnika koji nisu uredno izvršili obveze po odobrenim programima/projektima u prethodnom razdoblju, neće se razmatrati.